माफी मांग ली गई, अब राजनीति करे विपक्ष
पटना|कांग्रेस विधानमंडलदल के नेता सदानंद सिंह ने कहा कि मद्य निषेध, उत्पाद एवं निबंधन मंत्री अब्दुल जलील मस्तान के मुद्दे पर सदन एवं बाहर माफी मांग ली गई है। विपक्ष इसे तो राजनीतिक रूप दे और ही राजनीतिक लाभ लेने का प्रयास करे। विधानसभा में भाजपा सदस्यों ने हंगामा किया और कार्यवाही को बाधित किया। हालांकि, माननीय मंत्री जी ने आरोपों से इनकार किया फिर भी भाजपा आहत महसूस करे, इसलिए हमने स्वयं विधानसभा के अंदर अध्यक्ष जी की अनुमति लेकर मंत्री महोदय की तरफ से कांग्रेस विधानमंडल दल के नेता के रूप माफी मांग ली। इतना ही नहीं अब्दुल जलील मस्तान ने भी प्रदेश कांग्रेस अध्यक्ष डॉ. अशोक चौधरी जी के साथ मीडिया में जाकर माफी मांग ली और वाकया का पटाक्षेप कर दिया है। कांग्रेस की यह संस्कृति नहीं है कि वह किसी को आहत करे।
hin_Deva hin_Deva